open-index/open-wikipedia-markdown huggingface dataset:
Sinas

**Sinas** () arba ***Nana*** (), t. p. *Nanbras, Zeenas, Suinas* () – su mėnuliu susijęs dievas senovės Mesopotamijos mitologijoje, jo nuolatinis epitetas – „kurio pakilimas – žara“ (Ašimbabaras šumerų, Naramsitas akadų).

Minimas jau pačiuose seniausiuose Uruko tekstuose (galbūt savarankiškai ir Akado atmainoje), o Faro tekstuose paliudytas tiek šumerų, tiek akadų kalbomis. Sino vardas dažnai užrašomas dantiraščio ženklu, reiškiančiu skaičių 30. Jo pagrindinė šventykla buvo Ekišnugalis Ūre. Jis laikytas Ūro globėju. Taip pat kita svarbi Nano/Sino šventykla buvo šiaurėje, Harane (čia jis buvo garbinamas podraug su ugnies dievu Nuskumi, kuris naujuoju Asirijos laikotarpiu laikytas Sino sūnumi).

Nana laikomas Enlilio ir Ninlilės palikuoniu, užgimusiu požemių karalystėje. Jam leidžiama pakilti į dangų tik tada, kai Enlilis paperka tris požemių dievus, kurie už Naną, Ninlilę ir patį Enlilį pasilikę įkaitais požemiuose. Nanos nuotaika laikoma Ningalė, o vaikai – saulė Utu, aušrinė Inana (Ištar), kartais ir Numušidas (Kazalu miesto globėjas).
 
Mėnulis buvo itin didelės reikšmės simbolis Mesopotamijoje, ypač aukštintas Ūro III dinastijos ir Senojo Babilono laikotarpiais. Visgi, visur pabrėžta Nanos priklausomybė nuo Enlilio. Pasakojama istorija, kaip Ūro globėjas Nana laivu, prikrautu dovanų Enliliui, leidosi į Nipūrą, kad tėvas Ūro upes, miškus ir laukus aprūpintų vaisingumu ir turtais. Enlilis išpildo prašymą ir palaimina sūnų.
 
Taip pat žinoma sakmė apie „Nanaros laivą“, kuriuo Nana naktį keliauja dangumi, o dieną – per požemių karalystę. Nuo ankstyvųjų laikų su Nana siejami jaučio ragai, tarsi vaizduojantys pusmėnulį, todėl vienas dažniausių Nanos vardų – „jautis lazurito barzda“ (tokie atvaizdai, kuriais puošti arfų rezonatoriai, randami jau pirmosios Ūro dinastijos kapavietėse (~XXVI a. pr. m. e.). Mėnulio užtemimas aiškintas tuo, kad septynetas demonų apsupa Siną, ir jis patamsėja. Nana kartu su savo sūnumi Utu (Šamašu) laikytas orakalų ir lemties globėju. Jis, kaip ir Utu, laikytas „dievų teisėju“.

## Šaltiniai
Klavijus (Mėnulio krateris)

**Klavijus** (, ) – smūginis Mėnulio krateris, esantis matomosios Mėnulio pusės pietiniame pakraštyje. Pavadintas vokiečių vienuolio jėzuito, matematiko Kristoforo Klavijaus (1537−1612) vardu.

Klavijus yra vienas populiariausių stebėjimo iš Žemės kraterių. Klavijaus skersmuo pagal įvairius šaltinius 225−245 km ir jis yra trečias pagal dydį Mėnulio krateris matomojoje pusėje. Dėl perspektyvos iškreiptumo jis matomas ovalo formos. Klavijus yra labai senas krateris, susidaręs prieš 4 mlrd. metų. Jis neabejotinai buvo veikiamas meteoritų bombardavimo ir geologinių procesų. Jo dugnas yra nusėtas daugybe mažų kraterių. Klavijus apibūdinamas labiau įduba nei krateriu, kadangi jo apylinkių aukštis atitinka jo sienų aukštį, išskyrus kai kurias vietas rytinėje pusėje. Sienos yra gana stačios ir praradusios terasines struktūras, jų aukštis yra apie 3,5 km. 

Viena iš Klavijaus įdomybių yra penkių kraterių grupė jo dugne, kurie sudaro tarsi žiedo formos grandinę pradedant (ar baigiant) didžiuoju, vadinamu Ruterfurdu (40 km skersmens). Kiti krateriai vadinami (nuo didžiausio) Klavijaus D, C, N ir J pavadinimais. Šiaurinėje sienoje yra panašaus dydžio į Ruterfurdą stambus Porterio krateris. Klavijaus krateris minimas klasikiniame S. Kubriko filme „2001 m. kosminė odisėja“ bei to paties pavadinimo fantastiniame Artūro Č. Klarko romane − abiejuose kūriniuose vaizduojama krateryje įrengta bazė Mėnulyje.

## Šaltiniai
Enkidu

**Enkidu** ( – 'Enkio tvarinys', arba 'Enkis didis', 'Enkis maloningas') – šumerų mitinės–epinės tradicijos veikėjas, Gilgamešo vergas. Akadų tradicijoje Enkidu laikomas Gilgamešo pagalbininku, bičiuliu, įbroliu. 

Jei šumerų epe Enkidu gana emblemiškas, neryškus, tai akadų atmainoje Enkidu vaizduojamas kaip didvyris. Jis, pasak akadų, buvo sukurtas iš molio (kaip ir pirmažmogis) deivės Aruru, nes dievai prašė sukurti Gilgamešui varžovą (dvynį?). Enkidu kūnas dengiamas kailio, jis – barbaras, gyvenantis stepėse, artimas laukiniams žvėrims, juos sergsti nuo medžiotojų. Vėliau Enkidu paliečiamas civilizacijos – suviliojamas paleistuvės, paragauja duonos ir vyno. Tada jis imasi ginti gyvulių bandas nuo laukinių žvėrių (pasitelkdamas ginklus). Susitikimas su sau lygiu Gilgamešu permaino Enkidu – jis dalyvauja Gilgamešo žygiuose, ragina jį atlikti didvyriškus darbus ir pats galiausiai tampa išperkamąja auka. Dievai, įširdę dėl Huvavos nužudymo, pasiunčia Enkidu ligą ir mirtį (Enkidu, tikėtina, žūva vietoje Gilgamešo).

## Šaltiniai
Taungu karalystė

**Taungu karalystė** () – Mianmaro karalystė, valdžiusi Iravadžio slėnį 1486–1752 m. Taungu vardu vadinta ir karalystę valdžiusi dinastija. Ankstyvuoju laikotarpiu valstybė dar vadinama **Taungu imperija**, arba **Antrąja Mianmaro imperija**.

## Istorija
Taungu karalystė susikūrė nusilpus Avos karalystei. Nedideliame Taungu miestelyje, esančiame ant Sitaungo upės kranto, 1485 m. į valdžią atėjo karalius Mingji Njo. Jam valdant miestas suklestėjo, o 1510 m. karalius jau paskelbė nepriklausomybę nuo Avos. Kuomet 1527 m. valstybę nusiaubė šanai ir pavertė ją savo vasale, į Taungu migravo daug senosios bamarų aristokratijos.

Karaliaus Tabinšvehti laikais Taungu suvienijo didžiąją dalį Iravadžio slėnio, išvijo šanus ir netgi sutriuškino monų valstybę Hantavadį, taip gaudamas priėjimą prie jūros. Šis suvienijimas buvo po ilgos pertraukos, nuo pat XIII a. Todėl Tabinšvehti 1544 m. karūnavosi viso Mianmaro karaliumi senoviniame Pagano mieste. Kadangi prasidėjo prekyba su europiečiais (portugalais), valstybei priėjimas prie jūros buvo strategiškai svarbus. Tai lėmė sostinės perkėlimą į monų miestą Pegu pajūryje.

Nors Tabinšvehtis bandė nukariauti siprias karalystes anapus kalnų, t. y. Arakano karalystę vakaruose ir Ajutają rytuose, jo karo žygiai į šias šalis baigėsi pralaimėjimais. Tačiau jo svainis Bajinaungas (valdė 1550–1580) sėkmingai nukariavo tajų valstybes rytuose ir net paėmė Manipūrą, tačiau Arakanas nepasidavė. 1580 m. Taungu dinastijos karalystė pasiekė davo teritorijos maksimumą.

Po Bajinaunngo mirties karalystė susidūrė su vidine krize, kas ne tik sustabdė ekspansiją, bet ir apsunkino galimybes išlaikyti užkariautas teritorijas. Rytuose nepriklausomybę atkūrė tajai, o pietuose grasino portugalai. Tik 1597 m. karalius Njaungjanas atkūrė stabilumą, perkėlė sostinę į Avą, o jo įpėdiniai sutramdė portugalus ir naujai unifikavo valstybę. Taip prasidėjo antrasis valstybės laikotarpis, dar vadinamas **Njaungjano dinastija**. Ji jau apėmė tik Iravadžio slėnį, bet taip pat kaip vasales valdė šanų valstybes, Čengmajų, Manipurą.

XVII a. pabaigoje valstybė pradėjo silpti. Valdžioje buvo silpni valdovai, įsigalėjo didikų giminės. Stiprėjant kaimynei Mingų Kinijai, buvo atskirtos šiaurės rytinės šanų teritorijos (vadinamoji Košanpjė), kurios perėjo Kinijos valdžion. 1727 m. nuo Taungu karalystės atsiskyrė ir buvusios vasalinės sritys, o buvęs vasalas Manipuras netgi puldinėjo ir siaubė Mianmaro teritorijas. Paskutinį smūgį valstybei sudavė 1740 m. nuo karalystės atskilę monai kurie atkūrė savo senąją Hantavadžio karalystę. 1752 m. jie užėmė sostinę Avą, paėmė paskutinįjį dinastijos karalių į nelaisvę ir kartu su šeima išgabeno į savo sostinę Pegu.

## Valdovai
Ararasas

**Ararasas** () – miestas pietryčių Brazilijoje, San Paulo valstijoje, 170 km į šiaurės vakarus nuo San Paulo. Ararasas įkurtas 1862 m.

Arasaso pavadinimas kilęs nuo papūgų arų ().

## Sportas

### Futbolas
* União São João Esporte Clube
Lamasu

**Lamasu**, rečiau vadinama **Šedu** – žmogų sergėjanti dievybė šumerų–akadų mitologijoje. Dievybės buvo vyriškos arba neutralios formos (kurios galėjo būti ir moteriškos). Ši būtybė vaizduota su jaučio ar liūto kūnu, erelio sparnais ir žmogaus galva. 

## Istorija

Sparnuoto gyvūno su žmogaus galva motyvas yra būdingas visų Viduriniųjų Rytų senovės menui. Pirmą kartą jis aptinkamas tarp radinių iš Eblos III tūkstantmečio pr. m. e. pradžioje. Naujosios Asirijos karalystės laikais šedu  paplito visoje Asirijoje: vyro-jaučio statulos saugojo visus reikšmingus valstybės statinius ir įvažiavimus į miestus. Grėsmingų  sparnuotų jaučių, iš aukštai žvelgiančių giliomis žmogaus akimis, išdidžiai stovėjusių sargyboje prie didžiulių Sargono II rūmų vartų Dur Šarukine (dabar Chosrabadas šiaurės Irake), turėjo magišką apsauginę funkciją. Penkios sparnuotojo pabaisos kojos sukūrė judesio iliuziją, leidžiančią ją matyti kaip nejudančią iš priekio arba žengiančią profilyje, priklausomai nuo stebėtojo padėties. 

Iki šiol ši būtybė stebina vaizduotę savo išmintingu kompoziciniu sprendimu. Akmens monstrai iš Sargono II rūmų (kurių kiekvienas sveria 21 toną) dabar saugomi Paryžiuje, Luvre. Išlikę sparnuotieji šedu eksponuojami daugelyje kitų muziejų visame pasaulyje, pavyzdžiui, Britų muziejuje Londone, Nacionaliniame Irako muziejuje Bagdade, Metropoliteno muziejuje Niujorke, Rytų institute Čikagoje, natūralaus dydžio šedu kopijos pastatytos Maskvos A. Puškino dailės muziejuje.

## Galerija


Human-headed Winged Bulls Gate - Louvre.jpg|Lamasu statulos iš Chosrabado, dabar stovinčios Luvre
Persépolis, Irán, 2016-09-24, DD 27.jpg|Vartai Persepolyje (Iranas)
Iraq; Nimrud - Assyria, Lamassu's Guarding Palace Entrance.jpg|„Sargai“ Nimrude (Irakas), iki sunaikinimo 2015 m. 
Door guardian figure (Lamassu) from Nimrud 2.jpg|Durų „sargybinis“ iš Nimrudo, stovintis Berlyno muziejuje 
SAVAK.svg|Slaptosios žvalgybos „SAVAK“ (Iranas) ženklas


## Nuorodos

* Šedu Luvro muziejuje
Flicker

**Flicker** – debiutinis studijinis airių dainininko ir dainų autoriaus Niall Horan albumas, išleistas 2017 m. spalio 20 d. Albumo singlas „Slow Hands“ pasiekė septintąją vietą Jungtinės Karalystės singlų reitinge bei vienuoliktąją JAV., o „This Town“ – devintąją Jungtinėje Karalystėje bei dvidešimtąją JAV. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 128 tūkstančius kopijų, debiutavo pirmojoje „Billboard 200“ reitingo vietoje.

2019 m. rugpjūčio mėnesio duomenimis, JAV parduota virš milijono kopijų ir albumas tapęs platininiu.

## Dainų sąrašas

## Išnašos
FK Mladost Velika Obarska

**Velika Obarskos „Mladost“** – Bosnijos ir Hercegovinos futbolo klubas iš Velika Obarskos.

## Istorija
Klubo ištakos siekia 1948 m.

## Pasiekimai
* 2012/2013 m. sezone užėmė pirmą vietą Serbų respublikos futbolo pirmenybėse.

## Sezonai

|}

## Treneriai
* Đojo Milovanović
* Miroslav Milanović (20xx – 2013)
* Dušan Jevrić (2013 – 2015)
* Slavoljub Bubanja (2015 – 20xx)

## Išnašos

## Nuorodos
* SOCCERWAY
* Globalsportsarchive
Pietų ašigalio-Eitkeno baseinas

**Pietų ašigalio-Eitkeno baseinas** (arba **Pietų poliaus-Eitkeno baseinas**, , centro koordinatės ) – didelis smūginis baseinas, esantis Mėnulio nematomosios pusės pietinėje pusėje.  

Pietų ašigalio-Eitkeno baseinas Mėnulio nematomojoje pusėje nusitęsia iki 17° pietų platumos, o kitoje pusėje apima Pietų polių ir nusitęsia iki 80° pietų platumos matomojoje pusėje. Baseino skersmuo siekia 2600 km. Tai viena iš didžiausių tokių struktūrų, rastų Saulės sistemoje. Pavadinimas suteiktas pagal Mėnulio pietų polių ir Eitkeno kraterį, kurie yra tarsi baseino ribų orientyrai priešingose jo pusėse. Iš pradžių, 1960-ųjų pabaigoje „Lunar Orbiter“ aparatai ir vėliau „Apollo“ misijos nufotografavo baseino pakraščių kalnus. Pats baseinas yra toks didelis, kad jo bendras vaizdas buvo įmanomas tik iš nuotraukų kompozicijų. 1978 m. JAV Geologijos tarnyba (USGS) įtraukė baseiną kaip atskirą darinį į Mėnulio žemėlapį. 1994 m. po „Clementine“ misijos buvo pristatyti baseino topografiniai duomenys, iš kurių išaiškėjo, kad baseine yra giliausios vietos Mėnulyje, siekiančios 8 km žemiau „jūros lygio“, o jo pakraščių kalnai iškyla 15 km virš giliausių vietų.

Pietų ašigalio-Eitkeno baseinas susidarė ankstyvajame Prenektaro periode, apie prieš 4,3 mlrd. metų, kai į Mėnulį įsirėžė kitas stambus kosminis kūnas. Nuotraukos rodo, kad jis įskrido į Mėnulį apie 10° kampu iš pietų pusės. Jūras formuojančios lavos išsiveržimai baseine užsibaigė vėlyvojo Imbro periode, apie prieš 3,5 mlrd. metų. Nuo to laiko baseinas buvo paklotas spindulių ir kita išmušta medžiaga iš netoliese susidariusių smūginių kraterių. Gilių baseino kraterių netoli Pietų poliaus niekuomet neapšviečia Saulės šviesa ir juose užfiksuotas vandenilis, tad jų gilumose gali būti vandens. Pietų ašigalio-Eitkeno baseine yra už jį mažesnių, tačiau, bendrai, labai didelių kitų smūginių baseinų, tarp jų − Apolono baseinas, Šrėdingertio baseinas, Planko ir Puankarė baseinai ir giliausiu Mėnulyje laikomas Antoniadžio krateris. Tyrimų požiūriu, dėl kraterių gilumo juose būtu galima paimti giliausius Mėnulio plutos mėginius. 

## Šaltiniai
* Byrne, Charles. *The Far Side of the Moon: A Photographic Guide*. Springer Science & Business Media, 2007, p. 60
* NASA informacija
Berteškių tvenkinys

**Berteškių tvenkinys** – tvenkinys Lietuvoje, Raseinių rajone, 13 km į rytus nuo Raseinių. Sudarytas užtvenkus Mūkės upę (Dubysos intakas) 7 km nuo jos žiočių. Tvenkinio ilgis iš šiaurės į pietus – 1,38 km, plotis – 0,24 km. Altitudė 99 m. Krantai neaukšti. Į vakarus stūkso Skirmantiškės miškas, aplinkui plyti dirbami laukai. Šiaurinis tvenkinio galas užpelkėjęs. Šalia įsikūręs Berteškių kaimas, į šiaurę – Ūturių kaimas. Tvenkinio užtvanka nutiestas kelias . Žemiau užtvankos prasideda Dubysos regioninis parkas.

Tvenkinys įrengtas 1971 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Žaboataun dos Gvararapesas

**Žaboataun dos Gvararapesas** arba ***Žaboataunas*** () – miestas Brazilijos šiaurės rytuose, Pernambuko valstijoje, į vakarus nuo Resifės (priklauso jos aglomeracijai). 687 tūkst. gyventojų (2009). Žaboataunas įsikūręs prie Žaboatauno upės. Per miestą eina Resifės–Karuaru geležinkelis ir plentas. Tekstilės, siuvimo, avalynės, stiklo, chemijos, maisto pramonė, elektros mašinų gamyba. Vilnamedžių, cukranendrių, tabako, ryžių auginimo regiono prekybos centras. Aviacijos muziejus.

## Istorija
Žaboataun dos Gvararapesas pradėjo kurtis 1873 m.; miesto teisės nuo 1884 m.
Betygalos tvenkinys

**Betygalos tvenkinys** – nedidelis tvenkinys Lietuvoje, Raseinių rajone, 15,5 km į rytus nuo Raseinių, Betygalos miestelio vakarinėje dalyje. Sudarytas užtvenkus bevardį upelį (Lelyko intakas, Dubysos baseinas) 0,22 km nuo jo žiočių. Tvenkinio ilgis iš pietryčių į šiaurės vakarus – 0,13 km, plotis – iki 0,07 km. Altitudė 82 m. Krantai aukštoki, pietinis ir vakarinis apaugę mišku.

## Šaltiniai
Limeira

**Limeira** () – miestas Brazilijos pietryčiuose, San Paulo valstijoje, į šiaurės vakarus nuo San Paulo. 296 tūkst. gyventojų (2015). Per Limeirą eina San Paulo–Brazilijos geležinkelis ir plentas. Oro uostas. Žemės ūkio mašinų, automobilių dalių gamyba, plaušienos ir popieriaus, maisto (cukraus, sulčių) pramonė. Limeiros apylinkėse auginama citrinmedžiai ir cukranendrės. Juvelyrinių dirbinių dailieji amatai. *Da Boa Morte e Assunção* bažnyčia (pastatyta 1867 m.). Teatrai. Vaizdo ir garso, dailės, apelsinų, istorijos muziejai. Zoologijos sodas. 

## Istorija
Limeira įkurta 1826 m., o miesto teisės suteiktos 1863 m.
Anzu

**Anzu**  ( AN.IM.Mimušen) – senovės Mesopotamijos religijų demonas, tarpininkas tarp dievų ir žmonių. Šis demonas turėjo paukščio sparnus ir liūto galvą, alsavo ugnimi ir vandeniu.

Šumerų – akadų mitologijoje tai audrų paukštis, iš Enlilio pagrobęs Likimo lentelę ir paslėpęs ją kalno viršūnėje. Anu įsakė kitiems dievams sugrąžinti lentelę. Dievai Anzu nužudė. Gilgamešo epe pasakojama, kad Anzu yra hulupo medžio šakose.

Babilono ir Asirijos mitologijoje Anzu yra susijęs kosmogonija.

## Nuorodos
* Anzu  anglų k.
* Mitas apie Anzu anglų k.
* Babiloniečių pasakojimas apie paukštį – dievą  anglų k.
* Mitologijos enciklopedija. Anzu anglų k.
Blinstrubiškių I tvenkinys

**Blinstrubiškių I tvenkinys** – tvenkinys Lietuvoje, Raseinių rajone, 2,5 km į pietryčius nuo Viduklės. Sudarytas užtvenkus Alsos upę (Šešuvio intakas) 11,4 km į nuo jo žiočių. Tvenkinio ilgis iš šiaurės į pietus – 0,42 km, plotis – iki 0,13 km. Altitudė 78,7 m. Krantai aukštoki, vietomis apaugę krūmynais. Tvenkinys labai užžėlęs vandens augmenija, vanduo beveik visiškai išleistas. Priešsroviui iškart telkšo Blinstrubiškių II tvenkinys, pasroviui už automagistralės  telkšo Vėjukų tvenkinys. Aplinkui plyti dirbami laukai.

Tvenkinys įrengtas 1964 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Blinstrubiškių III tvenkinys

**Blinstrubiškių III tvenkinys** – tvenkinys Lietuvoje, Raseinių rajone, 2 km į pietryčius nuo Viduklės. Sudarytas užtvenkus Alsos upę (Šešuvies intakas) 12,2 km nuo jos žiočių. Tvenkinio ilgis iš šiaurės rytų į pietvakarius – 0,34 km, plotis – iki 0,18 km. Altitudė 82,1 m. Vakarinis krantas aukštas, šiaurinis krantas žemas ir užpelkėjęs. Priešsroviui iškart telkšo Blinstrubiškių IV tvenkinys, pasroviui iškart – Blinstrubiškių II tvenkinys. Į vakarus plyti dirbami laukai, rytinėje pakrantėje įsikūręs Blinstrubiškių kaimas ir buvusio Blinstrubiškių dvaro sodyba.

## Šaltiniai
Blinstrubiškių II tvenkinys

**Blinstrubiškių II tvenkinys** – tvenkinys Lietuvoje, Raseinių rajone, 2,5 km į pietryčius nuo Viduklės. Sudarytas užtvenkus Alsos upę (Šešuvies intakas) 11,8 km nuo jos žiočių. Tvenkinio ilgis iš šiaurės į pietus – 0,39 km, plotis – iki 0,17 km. Altitudė 81,2 m. Krantai neaukšti, apaugę medžiais ir krūmynais. Tvenkinys labai užžėlęs vandens augalais, vanduo beveik visiškai išleistas. Aplinkui daugiausia plyti dirbami laukai. Priešsroviui iškart telkšo Blinstrubiškių III tvenkinys, pasroviui iškart – Blinstrubiškių I tvenkinys. Į rytus įsikūręs Blinstrubiškių kaimas.

Tvenkinys įrengtas 1964 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Araruama

**Araruama** () – miestas Brazilijoje, San Paulo valstijoje, 90 km į rytus nuo San Paulo. Yra paplūdimys. Žvejyba, turizmas.

Miestas įkurtas 1859 m., miesto teisės suteiktos 1890 m.

## Sportas

### Futbolas
* Araruama Futebol Clube
Lietuva 2018 m. Eurovizijoje

**[[Lietuva Eurovizijoje|Lietuva]]** dalyvauja **[[Eurovizija 2018|2018 m. Eurovizijoje]]** vykstančioje Lisabonoje, Portugalijoje. Šalies daina buvo renkama per Eurovizijos dainų konkurso nacionalinę atranką, kurį organizavo Lietuvos nacionalinis radijas ir televizija (LRT). Po finalo, vykusioje Kauno Žalgirio Arenoje, išaiškėjo kas vyks į 2018 m. „Euroviziją“. Nugalėtoja tapo Ieva Zasimauskaitė. Antrą vietą užėmė Jurgis Brūzga, trečią - grupė „The Roop“.

## „Eurovizijos“ dainų konkurso nacionalinė atranka

*„Eurovizijos“ dainų konkurso nacionalinė atranka* yra nacionalinio finalo formatas, sukurtas LRT, siekiant atrinkti Lietuvos dainą 2018 m. Eurovizijoje. Susipažinimas su visais atlikėjais apima keturių savaičių procesą, kuris prasidės nuo 2018 m. sausio 6 dienos ir kiekvieną savaitę atrenkama po 6 atlikėjus. Atrankos finalas vyks 2018 m. kovo 11 d. Konkursą veda Mantas Stonkus ir Ugnė Skonsmanaitė.

### Dalyviai

### Atrankinės laidos

#### Pirma laida (sausio 6 d.)

#### Antra laida (sausio 20 d.)

#### Trečia laida (sausio 27 d.)

#### Ketvirta laida (vasario 3 d.)

### Ketvirtfinaliai

#### Pirmasis ketvirtfinalis (vasario 10 d.)

#### Antrasis ketvirtfinalis (vasario 17 d.)

#### Internetinis balsavimas (vasario 19 - vasario 21 d.)

Praeitais metais, LRT į konkurso finalą grąžino vieną atlikėją. Panašiai nuspręsta pasielgti ir šiemet – į nacionalinės atrankos pusfinalius bus grąžinami du dalyviai, surinkę daugiausiai balsų LRT.lt portale. Vasario 21 d. per LRT laidą Labas Rytas, Lietuva paskelbta, jog į konkursą grįžta atlikėjos Greta Zazza ir Rūta Loop.

### Pusfinaliai

#### Pirmasis pusfinalis (vasario 24 d.)

#### Antrasis pusfinalis (kovo 3 d.)

### Finalas

## Taip pat skaitykite
* Lietuva Eurovizijoje
* Eurovizijos dainų konkursas 2018

## Išnašos
Mindaugas Papinigis

**Mindaugas Papinigis** (g. 1983 m. liepos 29 d. Vilniuje) – Lietuvos aktorius.

## Televizija

Mindaugas Papinigis vaidino filmuose – „Zero. Alyvinė Lietuva“ (2006), „Zero 2“ (2010), „Zero 3“ (2017), „Redirected“ (2014), „Piktųjų karta“ (2021). Serialuose „Laisvės kaina. Partizanai“ „Paveldėtoja“ (2017 m.), „Nemylimi“, „Svetimi“ ir „Pasmerkti“ trilogijoje – „Pasmerkti II“ ir „Pasmerkti III“ „Pavogta laimė“ ir „Rimti reikalai“.

### Teistumas
Siekdamas pareklamuoti artėjantį humoro šou, 2018 m. rugpjūčio 15 d. sutrikdė pamaldas Turgelių miestelio bažnyčioje, kuomet apsivilkęs dvasininko kostiumą tikintiesiems dalino netikras kanapių suktines. Už tai nuteistas skiriant 1 tūkst. eurų baudą.

## Išnašos

## Nuorodos
*
Edgar Bechter

**Edgar Bechter** (g. 1988 m. gegužės 30 d. Vilniuje) – Lietuvos aktorius ir atlikėjas. Grupės "Hypocrite" narys.

## Filmografija

* 2013 – Paulius Staškūnas – Serialas "Kriminalistai" , rež. Alvydas Šlepikas , LNK
* 2013 – Rokas – Serialas "Moterys meluoja geriau" 6 sezonas , rež. Linas Paugis , TV3
* 2014 – Masuotė – Filmas "Redirected" , rež. Emilis Vėlyvis ,
* 2014 – Ignas Bukauskas – Serialas "Gyvenimo receptai" , rež. Mantas Verbiejus , BTV
* 2014 – FTB Agentas – JAV Serialas "The Assets" , rež. Sandra Grimes , 
* 2014 – Lazeris – Serialas "Pasmerkti 3" , rež. Saulius Balandis , TV3
* 2015 – Karolis – Serialas "Visi vyrai - kiaulės" , rež. Rolandas Boravskis , LNK
* 2015 – Pacientas – Serialas "Rezidentai" , rež. Ramūnas Rudokas , TV3
* 2015 – Prancūzų pareigūnas – JAV Serialas "Karas ir taika" , rež. Tom Harper ,
* 2016 – Vyras – Filmas "Tarp mūsų berniukų" , rež. Kęstutis Gudavičius ,  
* 2017 – Turistas iš Lietuvos – Filmas "Trys sekundės" , rež. Antonas Megerdičevas , 
* 2017 – Aleksas – Serialas "Šviesoforas" , rež. Sigitas Račkys , TV3
* 2018 – Banditas – Filmas "Grąžinti nepriklausomybę" , rež. Saulius Barandinskas , 
* 2018 – Ministro apsauginis – Serialas "Kam Ta Meilė" , rež. Ramūnas Rudokas , TV3
* 2018 – Viktoras Bazilevskis (Bazas) – Serialas "Rimti reikalai" , rež. Džiugas Siaurusaitis , LNK
* 2019 – Gvidas – Serialas "Bloga Mergaitė" , rež. Mykolas Vildžiūnas , Povilas Laurinkus , LRT
* 2019 – Šilingas – Filmas "Pasmerkti. Pajūrio džiazas" , rež. Ramūnas Rudokas , 
* 2022 – Vyras bare – Filmas "Ko nežino vyrai", rež. Robertas Kuliūnas , 

## Šaltiniai
* IMDB Profilis
* Suvaidinti filmai ir serialai
Humbaba

**Humbaba** () arba **Huvava** () – demonas, Kedrų girios sargas. Turėjo liūto veidą, grifo nagus, jaučio ragus, o uodega užsibaigė gyvatės galva. Kūnas apaugęs aštriais žvynais. Pasižymėjo labai gera klausa. Turėjo septynias jį saugančias auras.

Gilgamešo epe Humbabą nužudo Gilgamešas ir Enkidu. Tuo metu jis turėjo tik vieną aurą. Po jo žūties Enlilis po vieną aurą atidavė laukams, upėms, nendrynams, liūtams, rūmams, girioms. Septintą aurą atidavė Ningalei.

## Nuorodos
* Gilgamešo epas. 2 lentelė anglų k.
* Gilgamešo epas. 5 lentelė anglų k.
* Humbaba „Ginglamešo epe“  anglų k.
Gyvatės jūra

**Gyvatės jūra** (, ) – Mėnulio jūra, esanti matomosios Mėnulio pusės rytiniame pakraštyje. 

Gyvatės jūra yra netaisyklingos formos sustingusios lavos laukymė, esanti į šiaurės rytus nuo Krizių jūros (žr. schemą). Skersmuo 130−150 km. Pagal plotą (10 000 km²) tai labiau Mėnulio ežeras nei jūra. Prie jos yra Eimarto krateris (skersmuo 46 km). 

## Šaltiniai
Putos jūra

**Putos jūra** (, ) – Mėnulio jūra, esanti matomosios Mėnulio pusės rytiniame pakraštyje. 

Putos jūra (5. žr. schemą) yra apskritiminės formos sustingusios lavos laukymė, esanti į pietus nuo Krizių jūros ir į rytus nuo Derlingumo jūrai priklausančios Sėkmės įlankos (*Sinus Successus*, 6). Šiek tiek į šiaurės rytus yra nedidelė Bangų jūra (4). Putos jūros skersmuo 139 km. Pagal plotą (16 000 km²), tai labiau Mėnulio ežeras nei jūra. Piečiau jos yra Hargryvso (*Hargreaves*, 16 km skersmens) ir į pietryčius Maklaurino (*Maclaurin*, skersmuo 50 km) krateriai. 

## Šaltiniai
Žilvinas Tratas

**Žilvinas „James“ Tratas** (g. 1988 m. gruodžio 10 d. Vilniuje) – Lietuvos aktorius, modelis.

## Asmeninis gyvenimas
2016 m. su J. Lubichanskaja Sarkisova susilaukė dukters.

2019 m. Užmezgė draugystę su Karla Daniela Fuertes

## Kontroversijos
Prasidėjus 2022 m. Rusijos invazijai į Ukrainą Lietuvos žiniasklaidai pareiškė nepalaikantis karo ir neremiantis Putino. Tačiau jo viešas pareiškimas socialiniuose tinkluose, esą nuotraukos, kuriose užfiksuota subombarduoti gimdymo namai Mariupolyje, yra klastotė, taip atkartojant rusų propagandą, sulaukė kritikos, įvardinant tai kaip dezinformacijos skleidimą.

## Filmografija

## Šaltiniai

## Nuorodos
*
FK Tekstilac Derventa

**Derventos „Tekstilac“** – Bosnijos ir Hercegovinos futbolo klubas iš Derventos.

## Istorija
Klubo įkūrimo data laikoma 1919 m. 

Nuo 2014–2015 m. sezono žaidė serbų respublikos Pirmoje lygoje. 

2022–2023 m. sezone liko paskutinėje vietoje (18), po sezono buvo perkelti į žemesnį divizioną.

## Pasiekimai
Klubas pasigirti dideliais pasiekimais negali.
; RS Pirma lyga
: Trečioji vieta: 2015–2016 m.
## Sezonai

|}

## Emblema

Vaizdas:FK_Tekstilac_Derventa.gif|
Vaizdas:FK_Tekstilac_Derventa_logo.png|


## Išnašos

## Nuorodos
* **[ Oficiali klubo svetainė]**
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* FSRS archyvas
Blinstrubiškių V tvenkinys

**Blinstrubiškių V tvenkinys** – tvenkinys Lietuvoje, Raseinių rajone, 2 km į pietryčius nuo Viduklės. Sudarytas užtvenkus Alsos upę (Šešuvies intakas) 12,8 km nuo jos žiočių. Tvenkinio ilgis iš šiaurės į pietus – 0,15 km, plotis – iki 0,1 km. Yra 2 a sala. Altitudė 87 m. Rytinis krantas aukštokas, apaugęs medžiais. Priešsroviui už kelio  telkšo Blinstrubiškių VI tvenkinys, pasroviui iškart – Blinstrubiškių IV tvenkinys. Rytinėje pakrantėje įsikūrusi buvusio Blinstrubiškių dvaro sodyba ir Blinstrubiškių kaimas.

## Šaltiniai
Blinstrubiškių VI tvenkinys

**Blinstrubiškių VI tvenkinys** – tvenkinys Lietuvoje, Raseinių rajone, 2 km į pietryčius nuo Viduklės. Sudarytas užtvenkus Alsos upę (Šešuvies intakas) 13 km nuo jos žiočių. Tvenkinio ilgis iš šiaurės į pietus – 0,29 km, plotis – iki 0,09 km. Altitudė 87,8 m. Krantai aukštoki. Šiaurinis tvenkinio galas užpelkėjęs, krantai apaugę medžiais ir krūmynais. Pasroviui už kelio  telkšo Blinstrubiškių V tvenkinys. Rytinėje pakrantėje plyti dirbami laukai. Piečiau įsikūręs Blinstrubiškių kaimas.

## Šaltiniai
FK Podrinje Janja

**Janios „Podrinje“** – Bosnijos ir Hercegovinos futbolo klubas iš Janios.

## Istorija
Klubo įkūrimo data laikoma 1927 m. Rungtyniavo serbų respublikos Pirmoje lygoje. 2022–2023 m. sezone liko priešpaskutinėje vietoje (17 iš 18), po sezono buvo perkelti į žemesnį divizioną.

## Pasiekimai
Klubas pasigirti dideliais pasiekimais negali. 2016/2017 m. sezone serbų respublikos Pirmoje lygoje užėmė antrą vietą.

## Sezonai

|}

## Emblema

Vaizdas:FK_Podrinje_Janja.gif|
Vaizdas:FK_Podrinje_Janja_logo.png|


## Treneriai
*   Miroslav Savić
*   Borislav Tonković 
*   Mile Lazarević
*   Miroslav „Mile“ Milanović

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Bangų jūra

**Bangų jūra** (, ) – Mėnulio jūra, esanti matomosios Mėnulio pusės rytiniame pakraštyje. 

Bangų jūra (4, žr. schemą) yra netaisyklingos formos sustingusios lavos laukymė, esanti į pietryčius nuo Krizių jūros (1). Ją nuo Krizių jūros skiria Firmiko krateris (*Firmicus*, 6). Šiek tiek į pietvakarius yra mažesnė Putos jūra. Bangų jūros skersmuo 243 km. Pagal plotą (21 000 km²), tai labiau Mėnulio ežeras nei jūra. Jos baseine yra keletas erodavusių kraterių. Šiek tiek į pietryčius nuo centro − didelis Dubiago krateris (*Dubyago*, skersmuo 51 km, ). 

## Šaltiniai
Blinstrubiškių IV tvenkinys

**Blinstrubiškių IV tvenkinys** – tvenkinys Lietuvoje, Raseinių rajone, 2 km į pietryčius nuo Viduklės. Sudarytas užtvenkus Alsos upę (Šešuvies intakas) 12,5 km nuo jos žiočių. Tvenkinio ilgis iš šiaurės rytų į pietvakarius – 0,17 km, plotis – iki 0,1 km. Altitudė 83,3 m. Krantai žemi, užpelkėję, apaugę krūmynais. Priešsroviui iškart telkšo Blinstrubiškių V tvenkinys, pasroviui iškart – Blinstrubiškių III tvenkinys. Rytinėje pakrantėje įsikūręs Blinstrubiškių kaimas ir Blinstrubiškių senelių globos namai (buvusio Blinstrubiškių dvaro sodyba).

## Šaltiniai
FK Sloboda Mrkonjić Grad

**Mrkonič Grado „Sloboda“** – Bosnijos ir Hercegovinos futbolo klubas iš Mrkonič Grado.

## Istorija
Klubo įkūrimo data laikoma 1945 m. Nuo 2010–2011 m. rungtyniavo serbų respublikos Pirmoje lygoje.

2018–2019 m. liko paskutinėje vietoje ir po sezono perkelti į žemesnį divizioną.

Trejetą sezonų praleido RS Antroje lygoje (II pakopa) ir iškopė į aukštesnį divizioną.

Nuo 2022–2023 m. sezono rungtyniavo RS Pirmoje lygoje ir liko tryliktoje vietoje.

## Pasiekimai
Klubas pasigirti dideliais pasiekimais negali.

## Sezonai

|}

## Spalvinė gama

## Išnašos

## Nuorodos
* SOCCERWAY
* FLASHSCORE
* sportdc.net
* Transfermarkt
* Globalsportsarchive
Dumšiškių tvenkinys

**Dumšiškių tvenkinys** – tvenkinys Lietuvoje, Raseinių rajone, 3 km į šiaurės vakarus nuo Raseinių miesto centro. Sudarytas užtvenkus Kiaunupio upelį (Šlynos intakas) 5,1 km nuo jo žiočių. Tvenkinio ilgis iš šiaurės į pietus – 0,28 km, plotis – 0,09 km. Altitudė 91 m. Šiaurinis galas užpelkėjęs. Krantai sausi, žemi. Vakarinėje pakrantėje įsikūręs Dumšiškių kaimas, rytinėje – Raseinių hipodromas.

## Šaltiniai
FK Napredak Donji Šepak

**Donji Šepako „Napredak“** – Bosnijos ir Hercegovinos futbolo klubas iš Donji Šepako.

## Istorija
Klubo įkūrimo data laikoma 1971 m. Klubas žaidžia serbų respublikos Pirmoje lygoje.

## Pasiekimai
Klubas pasigirti dideliais pasiekimais negali. 2017–2018 m. sezone žaidė serbų respublikos Pirmoje lygoje.

## Sezonai

|}

## Išnašos

## Nuorodos
* Facebook paskyra
* SOCCERWAY
* Transfermarkt
* Globalsportsarchive
Šalčio jūra

**Šalčio jūra** (, centro koordinatės ) – Mėnulio jūra, esanti šiaurinėje matomosios Mėnulio pusės dalyje.

Šalčio jūra yra į šiaurę nuo Lietų jūros ir Platono kraterio (12, žr. schemą) matomojoje Mėnulio pusėje. Jūra yra ištęstos netaisyklingos formos, vietomis siaura. Jos skersmuo 1596 km, apytikslis plotas 441 000 km² kartu su Mirties ežeru (15, *Lacus Mortis*). Manoma, kad Šalčio jūra susidarė vienoje iš žiedinių struktūrų aplink Lietų jūros smūginį baseiną. Kitomis versijomis, ji yra dar didesnių praeities hipotetinių baseinų dalis. Jūros bazaltai pasižymi neįprastai dideliu aliuminio kiekiu ir turi mažai geležies.

Rytinėje pusėje toliau į pietus Šalčio jūra per Sapnų ežerą (16, *Lacus Somniorum*) susisiekia su Giedros jūra. Vakaruose per Rasos įlanką (17, *Sinus Roris*) susisiekia su Audrų vandenynu. Rytinėje Šalčio jūros dalyje yra pažymėtini krateriai: Aristotelis (13) ir Eudoksas (14). Mirties ežero viduryje yra ryškus krateris Biurgas (15) ir Rasos įlankoje − Harpalas (17). Šiauriau jūros yra ryškus krateris Anaksagoras (18), su puošnia spindulių sistema, kuri dėl Mėnulio formos užsilenkimo prastai matoma iš Žemės. Tarp jo ir Platono kraterių Šiaurės jūroje yra dideli, bet prastai matomi krateriai: apiręs, nereguliarus Birmingemas (skersmuo 92 km) ir pusiau užlietas V. Bondas (skersmuo 158 km).
## Šaltiniai
Gabšių tvenkinys

**Gabšių tvenkinys** – tvenkinys Lietuvoje, Raseinių rajone, 3 km į pietus nuo Raseinių. Sudarytas užtvenkus Kalnupio upelį (Šaltuonos intakas) 10,7 km nuo jo žiočių. Tvenkinio ilgis iš rytų į vakarus – 1,1 km, plotis – iki 0,78 km. Altitudė 81,8 m. Krantai žemi. Vakaruose išteka 2 kanalai į žemiau telkšančius žuvininkystės ūkio tvenkinius. Šiaurinėje pakrantėje įsikūrusi Gabšių gyvenvietė, pietinėje ir rytinėje plyti dirbami laukai. Vakarine pakrante eina kelias .

## Šaltiniai
FK Zvijezda 09

**Bijelinos (Stanišičių) „Zvijezda 09“ dar žinomas kaip „Zvijezda Brgule“** – Bosnijos ir Hercegovinos futbolo klubas iš Bijelinos (Stanišičių).

## Istorija
Įkurtas 2009 m. etnografiniame Stanišičių kaime, kuris yra netoli Bijelinos miesto. 

Kartais vadinamas Bijelinos „Zvijezda“, kituose šaltiniuose Stanišičių etnografinio kaimo „Zvijezda 09“.

Žaidė serbų respublikos Antroje lygoje, o vėliau Pirmoje lygoje.

2018–2019 Pirmoje lygoje klostėsi gerai, buvo užimta devintoji vieta ir išsaugota vieta lygoje.

Po nevykusio 2019–2020 m. sezono, kai liko dvylikti, iškrito į Antrą lygą.

Nuo 2020–2021 m. sezono žaidė serbų respublikos Antroje lygoje. 2022–2023 m. sezone liko antroje vietoje, tačiau pateko į aukščiausią šalies lygą.

2023–2024 m. sezone Premijer lygoje užėmė dvyliktą vietą ir iškrito į žemesnį divizioną.

## Pasiekimai
Klubas pasigirti dideliais pasiekimais negali.

; serbų respublikos Antra lyga
: Nugalėtojai: 2017–2018 m.

## Sezonai

|}
RS (serbų respublika);

## Spalvinė gama

## Apranga
; Sportinės aprangos pokyčiai.
* Namuose žaidžia raudona apranga. 

## Išnašos

## Nuorodos
* *Oficiali klubo svetainė*
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Ninurta

**Ninurta** ( 'rugiopatis'), dar tapatinamas su ***Ningirsu*** ( 'Girsu viešpats') – šumerų–akadų mitologijos dievas.

Ningirsu pirmąsyk randamas paminėtas Faros įrašuose, buvo garbinamas kaip vienas Lagašo dievų. Laikytas Enlilio sūnumi. Ningirsu sutuoktine laikyta Bau (Baba), seserimis – Nanšė ir Nisaba. Tituluotas Enlilio viršiausiuoju artoju, žemdirbystės viešpačiu. Ningirsu/Ninurta laikytas gyvulių, laukų ir kanalų sergėtoju. Apie Ningirsu daugiausia paliudyta valdovo Gudėjos (XXII a. pr. m. e.) giesmėse apie šventyklų statybą Lagaše. Šiam dievui Lagaše buvo skirta Eninu šventykla. Giesmėse jis šlovinamas kaip „kunigas, nuskaidrinantis Anu“. Kaip teisingumo dievas, Ninurta prilyginamas dievui–teisėjui Ištaranui (Sataranui). Ninurtos ženklas – liūtgalvis erelis Anzudas, jam taip pat priklauso dievų ginklas šaruras. Gudėja apgieda Ningirsu pergales prieš šešiagalvę avį, septyngalvį liūtą, „gerąjį slibiną“, „liūtą, siaubą dievų“, taip pat apie Ningirsu ir Babos santuoką (hierogamiją). Senojo Babilono tekstuose teigiama, kad Ningirsu/Ninurta nugalėjęs Anzudą ir atėmęs iš jo likimo lenteles.
 
Ninurtos vardu buvo garbinamas Nipūre sykiu su Enliliu. Ninurta laikytas karo dievu, kovojusiu, visų pirma, su kalnėnais. Ninurtos rūstis niekad nenukreipiama į Babiloniją. Sakoma, kad Ninurta sukurtas pagal Anu paveikslą, šiurpaus švytesio veidu. Jis nugalėjęs Šumerui grėsmę kėlusį demoną Asagą.

## Šaltiniai
Stanišičiai

**Stanišičiai** () – miestas šiaurės rytų Bosnijoje ir Hercegovinoje, pasienyje su Serbija ir Kroatija, netoli Bijelinos.

## Istorija
Nuo 2003 m. gyvenvietėje veikia etnografinės sodybos, restauruoti seni pastatai.

Čia veikia šventojo Nikolajaus vienuolynas.

## Sportas
* Stanišičių „Zvijezda 09“ (futbolas)

## Šaltiniai
Lahamu

**Lahamu** – šumerų mitologijos demoniškos vandens būtybės, sukurtos Enkio vidur Apsu. Pasak mito apie Enkį ir pasaulio tvarką, yra 50 lahamu. Pasak mito apie Inaną, Enkis jai iš paskos pasiunčia 5 Enguros (Apsu) lahamus. Akadų poemoje „Enuma Eliš“, siaubūnai Lahmu ir Lahamu atsiranda iš pirminių vandenų Apsu bei Tiamat, o patys pagimdo Anšarą ir Kišar. Viename vėlyvame akadų dievavardžių sąraše Lahmu pavadinama žmogžuvė (Kululu), dievo Ea talkininkė, deivės–gimdytojos Gulos palydovė.

## Šaltiniai
Atibaja

**Atibaja** () – miestas Brazilijoje, San Paulo valstijoje, 64 km atstumu nuo San Paulo, prie Atibajos upės. Per miestą eina 4 greitkeliai. Turizmas. Svarbus braškių auginimo centras. Atibajoje gyvena nemaža japonų bendruomenė. Veikia istorijos muziejus.

## Istorija

Atibają 1665 m. įkūrė bandeirantas Žeronimas de Kamargas. Miestu tapo 1864 m.
Girkalnio I tvenkinys

**Girkalnio I tvenkinys** – tvenkinys Lietuvoje, Raseinių rajone, 9 km į pietryčius nuo Raseinių, Girkalnio miestelyje. Sudarytas užtvenkus Apusino upelį (Šaltuonos intakas) 4,7 km nuo jo žiočių. Tvenkinio ilgis iš pietryčių į šiaurės vakarus – 0,38 km, plotis – iki 0,09 km. Altitudė 92,5 m. Pietinis krantas aukštokas. Tvenkinio rytinis galas užpelkėjęs.

## Šaltiniai
San Leopoldas

**San Leopoldas** () – miestas pietų Brazilijoje, Pietų Rio Grandės valstijoje, prie Sinoso upės, Porto Alegrės aglomeracijoje (į šiaurę nuo paties miesto). Per San Leopoldą eina San Paulo–Porto Alegrės plentas. Plėtojama metalo (aliuminio) apdirbimo, odos pramonė. San Leopoldo apylinkėse auginamos bulvės, pupelės, kviečiai, ryžiai, veisiami galvijai, kiaulės. Veikia universitetas, seminarija (protestantų, jėzuitų), istorijos, imigracijos ir kiti muziejai, zoologijos sodas, 3 bažnyčios (pastatytos XIX a. pab. – XX a. pr.). San Leopoldas – svarbus piligrimystės centras.

## Istorija
San Leopoldas įkurtas 1824 m. atvykėlių iš Vokietijos ir yra vienas svarbiausių vokiečių kultūros centrų Brazilijoje. Miesto teisės suteiktos 1864 m.

2012 m. vietos vokiečių kalbos tarmė pripažinta viena iš oficialių San Leopoldo kalbų.

## Šaltiniai
Girkalnio II tvenkinys

**Girkalnio II tvenkinys** – tvenkinys Lietuvoje, Raseinių rajone, 9 km į pietryčius nuo Raseinių, Girkalnio miestelio vakariniame pakraštyje. Sudarytas užtvenkus Sraigės upelį (Apusino intakas, Šaltuonos upės baseinas) 0,27 km nuo jo žiočių. Tvenkinėlio ilgis iš rytų į vakarus – 0,18 km, plotis – iki 0,08 km. Altitudė 94,2 m. Krantai neaukšti. Vakarinėje pakrantėje plyti dirbami laukai, pietinėje – įsikūręs Dvareliškių kaimas.

## Šaltiniai
FK Željezničar Banja Luka

**Banja Lukos „Željezničar“** – Bosnijos ir Hercegovinos futbolo klubas iš Banja Lukos.

## Istorija
Klubo įkūrimo data laikoma 1924 m. 

2016–2017 m. sezone serbų respublikos Antroje lygoje, Vakarų regione užėmė pirmąją vietą.

Klubas žaidė serbų respublikos Pirmoje lygoje nuo 2017–2018 m. sezono.

2022–2023 m. sezone rungtyniavo RS Pirmoje lygoje ir liko dešimtoje vietoje.

## Pasiekimai
; serbų respublikos Antra lyga (Vakarų grupė)
: Nugalėtojai: 2016–2017 m.

## Sezonai

|}

## Emblema

Vaizdas:FK_Zeljeznicar_Banja_Luka.gif|
Vaizdas:FK_Zeljeznicar_Banja_Luka logo.png|


## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Mumu

**Mumu** () – akadų mitologijoje (mite „Enuma Eliš“) minimas dievo–sutvėrėjo Apsu (Abzu) – pirmykštės stichijos – patarėjas. Ea (Enkis), nužudęs Mumu, pasisavina jo aurą („švytėjimo spindulius“) ir taip įgyja jo esmę bei vardą (Mumu tampa Ea epitetu, o vėliau Marduko, kai šitas iš Ea perėmė dievo–sutvėrėjo paskirtį).

Žodis Mumu gretinamas su asirų *āmah, anu, amatu* reiškia „žodį“ ir dalies autorių tapatinamas su logosu – išminties dvasia, buvusia pirmykščiuose Tiamat–Apsu vandenyse, dar prieš pasaulėkūrą. Kaip Apsu pranašas, Mumu neša dieviškąją valią ir intelektą.

## Šaltiniai
Divinopolis

**Divinopolis** () – miestas Brazilijos pietryčiuose, Minas Žeraiso valstijoje, į vakarus nuo Belo Horizontės, prie Paros upės. Geležinkeliai į Belo Horizontę, Oliveirą, yra oro uostas. Vystoma juodoji metalurgija, mašinų gamyba, odos, cemento, chemijos, tekstilės, siuvimo, maisto (malimo) pramonė. Auginami manijokai, ryžiai, kukurūzai, kavamedžiai, cukranendrės, apylinkėse išgaunama urano rūda. Divinopolyje veikia Federal de Alfenaso universitetas, Minas Žeraiso valstijos universiteto filialas, istorijos muziejus.

## Istorija
Miestas įkurtas 1767 m.; miesto teisės suteiktos 1915 m.

## Šaltiniai
Doradosas

**Doradosas** () – miestas Brazilijos pietvakariuose, Pietų Mato Groso valstijoje, į šiaurę nuo Kampo Grandės. Plentai į Kampo Grandę, Ponta Porą, Kaskavelį, yra oro uostas. Vystoma maisto (mėsos, sojų perdirbimo) pramonė, auginamos ir parduodamos sojos, kukurūzai, ryžiai, daržovės, vystoma gyvulininkystė (daugiausia kiaulininkystė). Douradose veikia federalinis Pietų Mato Groso universitetas, Grande Douradoso universitetas (įkurtas 1980 m.), Pietų Mato Groso valstijos universitetas (įkurtas 1993 m.); žemės ūkio mokslinio tyrimo institutas.

## Šaltiniai
Franka

**Franka** () – miestas Brazilijos pietryčiuose, San Paulo valstijoje, į šiaurės vakarus nuo San Paulo. Per Franką eina Brazilijos–San Paulo geležinkelis. Oro uostas. Didžiausias Brazilijoje avalynės gamybos centras.

Vystoma automobilių gamybos, chemijos, siuvimo, baldų, maisto (cukraus rafinavimo) pramonė. Apylinkėse auginami kavamedžiai, kukurūzai, cukranendrės, sojos, medvilnė, ryžiai, pupelės, laikomi galvijai, kiaulės, naminiai paukščiai. Veikia universitetas (įkurtas 1976 m.), muziejus.

## Šaltiniai
Maua

**Maua** () – miestas Brazilijos pietryčiuose, San Paulo valstijoje, į pietryčius nuo San Paulo, prie Atlanto vandenyno. 417 tūkst. gyventojų (2010). Per Maua eina San Paulo–Santoso geležinkelis. Chemijos (farmacijos), odos, elektronikos ir elektrotechnikos, porceliano, keramikos pramonė, mašinų gamyba. Technologijos institutas (įkurtas 1975 m.).

## Istorija
Miestas įkurtas 1954 m., tais pačiais metais suteiktos miesto teisės.

Iš Vilkaviškio krašto kilęs poetas ir kun. Aleksandras Arminas (slp. ''Venancijus Ališas'') Maua įkūrė kolegija, dabar vadinamą „Colégio Monsenhor Alexandre Venâncio Arminas“ . Prie kolegijos 2005 m. atidengtas įkūrėjo biustas, o viena iš miesto aikščių, prie kurios stovi ši mokykla, pavadinta *A. V. Arminas* vardu.

## Išnašos

## Nuorodos
* Aleksandro Armino biografija (isp.)  „Colégio Monsenhor Alexandre Venâncio Arminas“ svetainėje
Paranagva

**Paranagva** () – miestas pietų Brazilijoje, Paranos valstijoje, prie Atlanto vandenyno, į rytus nuo Kuritibos. Miestas stovi Sera do Maro kalnagūbrio papėdėje. Prekybos uostas, pro kurį išvežami javai, kava, sojos, matė, medvilnė, odos, bananai, cukrus, popierius, mediena. Geležinkelis ir plentas į Kuritibą, plentas į Asunsjoną (Paragvajus). Chemijos, maisto (kavos, matės) pramonė. Pajūrio kurortas (paplūdimiai). Turizmas. Veikia archeologijos ir etnologijos muziejus (buvusioje jėzuitų kolegijoje), išlikęs fortas, kiti kolonijinio laikotarpio architektūros statiniai, Šv. Benedikto bažnyčia, XVII a. fontanas.

## Istorija
Paranagva buvo įkurta 1585 m., o miesto teisės suteiktos 1648 m.
Gylių III tvenkinys

**Gylių III tvenkinys** – tvenkinys Lietuvoje, Raseinių rajone, 6,5 km į šiaurės rytus nuo Viduklės, Gylių kaime. Sudarytas užtvenkus Upės upę (Šešuvies intakas) jos aukštupyje 47,7 km nuo žiočių. Tvenkinio ilgis iš šiaurės vakarų į pietryčius – 0,26 km, plotis – iki 0,07 km. Altitudė 123,7 m. Krantai neaukšti. Šiaurinis ir vakarinis krantai apaugę medžiais. Priešsroviui iškart telkšo nedidelis Gylių IV tvenkinys, pasroviui iškart – Gylių II tvenkinys.

## Šaltiniai
Kukuliškių piliakalnis

**Kukuliškių piliakalnis** – piliakalnis Klaipėdos rajone, Kretingalės seniūnijoje, Kukuliškių kaimo ribose. Piliakalnis stūkso 100 m į vakarus nuo kelio , pusiaukelėje tarp Girulių ir Olando kepurės, pajūrio terasoje, pro kurią driekiasi pažintinis takas „Litorina“. Piliakalnis surastas 2016 m. ir po Birutės kalno buvo tik antras žinomas prie jūros įrengtas piliakalnis.
 

2017 m. kovo 13 d. objektas įtrauktas į Kultūros vertybių registrą ir paskelbtas nacionalinio lygio paminklu (unik. kodas ).

2019 m. po archeologinių tyrimų, teritorija praplėsta ir pakeistas objekto pavadinimas – Kukuliškių piliakalnis su gyvenviete (44153).

## Piliakalnis

Piliakalnis apaugęs mišku, juosiamas šaltiniuotų raguvų. Yra keturkampė aikštelė, pailga šiaurės vakarų – pietryčių kryptimi, apie 38x20 m dydžio. Aikštelę juosia iki 1 m aukščio nuskleisti pylimai, 0,5 m gylio užslinkę grioviai. Šlaitai statūs, nuo jūros pusės apie 13 m, nuo raguvų – 6-10 m aukščio, apaugę lapuočiais medžiais, tik pietvakarių šlaitas – pušimis. Šiaurės rytų šlaite įrengti laiptai.

Piliakalnis atlikus AMS datavimą, datuojamas 800–500 m. pr. m. e. Vėlesnių apgyvenimo pėdsakų neaptikta, tad paplitusi nuomonė, kad tai kuršių genties piliakalnis nėra teisinga. Kultūriškai bendruomenė gali būti priskiriama pilkapių su akmenų vainikais kultūrai.

## Tyrimai

Tyrimai vykdyti 2017, 2018 ir 2020 m. Kultūrinis sluoksnis aptinkamas po XVII–XVIII a. pusmetrio storio smėlio pustymu, todėl yra gerai išsilaikęs. Kultūriniame sluoksnyje rasta keraminių puodų fragmentų, neapdirbto gintaro gabaliukų, galvijų, kiaulių, ožkų ir avių kaulų. Aptiktas tiglio fragmentas, o tai rodo, kad bendruomenė čia mokėjo lydyti bronzą.

2017 m. archeologinių tyrimų metu aptiktas pastato su buvusia ugniaviete fragmentas. O greta jų aptikta medinių kuolų tvora. Tikriausiai, kad piliakalnio visas perimetras ar bent dalis buvo aptverta tvora, kuri sutvirtinta akmenų ir molio konstrukcija. Šių tyrimų metu paaiškėjo, kad čia gyveno sėsli žemdirbių bendruomenė, kuri augino miežius. Aptikta ir ankštinių augalų (lešių, žirnių ir pupų), kurie yra ankstyviausi Rytų Baltijos regione.

2018 m. atlikti aplinkos žvalgymai georadaru ir nustatyta, kad bendruomenė gyveno ne tik ant piliakalnio aikštelės, tačiau daug didesnėje teritorijoje, kuri tęsiasi į pietus. Piliakalnio aikštelė su naujai atrasta apgyventa teritorija turėjo būti vienas kompleksas. Kitais žodžiais tariant tai buvo gyvenvietė ant kalvos.

2020 m. tęsiami archeologiniai tyrimai. Bus tiriamas plotas piliakalnio aikštelėje ir naujai atrastos teritorijos vietoje. Rezultatai turėtų padėti geriau suprasti kodėl ši bendruomenė įsikūrė čia vėlyvajame bronzos amžiuje.
Vaizdas:Kukuliskiu-piliakalnis-ziema.jpg|Kukuliškių piliakalnis iš šiaurės pusės žiemą


## Šaltiniai

## Nuorodos
* Klaipėdos rajono piliakalniai
Juteikių tvenkinys

**Juteikių tvenkinys** – tvenkinys Lietuvoje, Raseinių rajone, 6 km į pietus nuo Ariogalos. Sudarytas užtvenkus Skystūno upelį (Dubysos intakas) 2,7 km nuo jo žiočių. Tvenkinio ilgis iš šiaurės vakarų į pietryčius – 0,48 km, plotis – 0,18 km. Altitudė 75 m. Krantai aukštoki, sausi. Į šiaurę yra nutįsusios 2 įlankos. Šiaurinėje pakrantėje stūkso miškelis, kitose pakrantėse daugiausia plyti pievos. Šalia įsikūręs Juteikių kaimas. Šiaurvakarinį tvenkinio galą kerta kelias .

## Šaltiniai
Fandom (tinklalapis)

**Fandom** (anksčiau *Wikia*) – 2004 m. Jimmy Wales, „Vikipedijos“ įkūrėjo, įkurta pelno siekianti įmonė. Išlaikoma iš reklamos pajamų. Svetainėje turinys kuriamas, remiantis daugiausiai atvirojo turinio () bei vikio () principais.

Skirta įvairių kompiuterinių žaidimų, filmų ir kitų pramogų gerbėjams (fandomui). Šiuo metu yra sukurta 250 tūkst. „Fandom“ bendruomenių. Svetainė susilaukia 300 mln. unikalių lankytojų per mėnesį.

2016 m. „Wikia“ įsteigė „Fandom“ svetainę, kurioje kuriamas savanorių ir apmokamų redaktorių turinys. Svetainėje skelbiami žaidimų, filmų kūrėjų interviu, gerbėjų nuomonės. Joje taip pat gali būti skelbiamas ir partnerių turinys – žaidimų, filmų atstovų naujienos. Tais pačiais metais spalio mėnesį pati „Wikia“ platforma persivadino į „Fandom“.

2018 m. platformoje atsiradus įkyriomis reklamoms, dalis *wiki* svetainių administratorių ją apleido. Pavyzdžiui, „Runescape“ žaidimo bendruomenė pasitraukė iš projekto ir perkėlė savo turinį į „Jagex“ serverius.

## Šaltiniai
Gylių II tvenkinys

**Gylių II tvenkinys** – tvenkinys Lietuvoje, Raseinių rajone, 6 km į šiaurės rytus nuo Viduklės, Gylių kaime. Sudarytas užtvenkus Upės upę (Šešuvies intakas) 47,5 km nuo jos žiočių. Tvenkinio ilgis iš šiaurės į pietus – 0,14 km, plotis – iki 0,07 km. Altitudė 121,8 m. Krantai neaukšti. Priešsroviui iškart telkšo Gylių III tvenkinys, pasroviui už 0,18 km – Gylių I tvenkinys.

## Šaltiniai
NATO himnas

**NATO himnas** – Šiaurės Atlanto Sutarties Organizacijos (sutr. *NATO*) himnas.

Oficialiai įteisintas 2018 m. sausio 3 d.

Tai muzikinis kūrinys, sukurtas 1989 m. NATO 40-mečiui paminėti. Dažnai atliekamas oficialių NATO renginių metu. Autorius – Liuksemburgo karinių pajėgų orkestro dirigentas kapitonas André Reichling.

Himnas neturi žodžių. Yra skirtas atlikti piccolo, fleita, obojumi, trimis klarnetais, trimis saksofonais, dviem kornetais, dviem trimitais, valtorna, baritonu, trimis trombonais, tūba, mažuoju būgnu.

## Istorija
Pirmieji himno pasiūlymai buvo jau 5-jo dešimtmečio pabaigoje, rengiantis aljanso dešimtmečiui. 1958 m. anglas Thomas Hildebrand Preston sukūrė ceremoninį maršą, skirtą sutikti renginio dalyvius Paryžiuje. 1959 m. buvo atlikta vadinamoji „NATO giesmė“ (). Muziką sukūrė Vokietijos KOP kapitonas Hans Lorenz, žodžius parašė olandas Stephanus van Dam ir amerikietis Leon van Leeuwen.

1960 m. Jungtinės Karalystės karinių oro pajėgų maršalas seras Edward Chilton pasiūlė NATO himną, kurį tuo metu sukūrė J. L. Wallace. Jame į vieną kompoziciją sujungti visų penkiolika tuometinių NATO valstybių narių nacionaliniai himnai.

1989 m. oficialiu himnu tapo kapitono André Reichling muzikinis kūrinys.

## Šaltiniai

## Nuorodos
* NATO himnas (garsas)